Baoi

Is éard is baoi (nó bulla, pocán) ann ná cineál comhartha nó gléas atá ar snámh san fharraige nó sa loch. Go hiondúil bíonn na baoithe ar ancaire, ach de réir an chineál úsáide a bhaintear as an mbaoi, is féidir é a fhágáil ag dul le sruth freisin.

Cineálacha baoithe 

 Comhartha farraige. Áiseanna píolótaíochta iad na baoithe seo, nó marcálann siad an bealach seoltóireachta, ionas nach rachaidh na báid is na longa ar strae uaidh.

 Baoi tarrthála. Áis buacachta é an baoi tarrthála a chaitear san uisce le go bhféadfadh an duine atá le tarrtháil. Bíonn sreang leis an mbaoi tarrthála a cheadaíonn don té a chaith an baoi an duine a tharraingt isteach.

 Baoithe cumarsáide na bhfomhuireán. Scaoileann an fomhuireán baoithe den chineál seo lena thabhairt le fios go bhfuil an criú i gcruachás éigin.

 Baoi marcála a thaispeánann cá bhfuil na tumadóirí scúba ag tumadóireacht, nó cá bhfuil siad ag stopadh le díbhrúchán a dhéanamh. Cuid den tumadóireacht é dul i dtaithí an dóigh a bhfuil an brú ag titim agus an t-uisce ag tanú, nó is dócha don tumadóir an galar díbhrúcháin (galar an tumadóra) a thógáil má íslíonn an brú go róluath. Bíonn sé ciallmhar an díbhrúchán a dhéanamh de réir a chéile in áiteanna atá marcáilte le baoithe, ionas nach dtiocfaidh aon bhád róchóngarach de thaisme.

 Baoi raice a thaispeánann cá ndeachaigh long nó bád éigin i dtóin phoill fadó, agus cá bhfuil iarsmaí na loinge nó an bháid seo. Tá sé ciallmhar raicí a mharcáil ar an dóigh seo, nó is féidir don raic dochar a dhéanamh do na báid eile, nó a mhalairt (bíonn tábhacht stairiúil nó chultúrtha le raicí go minic, agus ní mór a leithéidí a chosaint ar liáin agus cílí na mbád eile). Thairis sin, is féidir don fhochais chéanna tuilleadh bád a raiceáil mura seachnaítear í.

Tagairtí 

Loingseoireacht